Source: https://transparency.hu/tegy-a-korrupcio-ellen/korrupcio-bejelentese/
Timestamp: 2017-02-25 18:07:02+00:00

Document:
Jelentsd a korrupciót! – Transparency International Magyarország
FőoldalTégy a korrupció ellen!Jelentsd a korrupciót!
If you are a human and are seeing this field, please leave it blank.	A *-gal jelölt elemek kitöltése kötelező.
A Transparency International Magyarország Alapítvány minden olyan magatartást korrupciónak tekint, amely a ráruházott hatalommal illetéktelen előny, például magánhaszon szerzése céljából történő visszaélést valósít meg. Tapasztalataink szerint a korrupció számos formában megjelenhet. Az egészségügyben előforduló hálapénz jelenéség ugyanúgy a korrupció egyik formája, ahogyan a komoly közpénzveszteséget előidéző közbeszerzési csalások, vagy a politikai pártok és választási kampányaik szabálytalan, átláthatatlan támogatása. A korrupció megjelenhet bűncselekményként, például vesztegetés, hivatali visszaélés, vagy a közpénzeket károsító sikkasztás, hűtlen kezelés formájában. Korrupció azonban a kölcsönös szívességek jogilag nem vagy csak nehezen megfogható esete is. Magyarországon az elmúlt években a korrupció rendszerszintű formái is megjelentek, amit az idézett elő, hogy az állami szereplők a polgárok által rájuk bízott közhatalmat a közjó előmozdítása helyett egyéni érdekeik érvényesítése érdekében használják. A rendszerszintű korrupció ellen jogi eszközökkel szinte lehetetlen fellépni, mert ilyenkor maguk a jogszabályok is korruptak, vagyis a közhatalom birtokosai törvényesítik (legalizálják) a korrupt tevékenységüket. Ilyenkor tehát formailag minden szabályos, amire példát szolgáltatnak a dohány kiskereskedelem monopolizálást, illetve a takarékszövetkezeti szektor átalakítását végrehajtó törvények.
A Transparency International Magyarország Alapítvány egyedi ügyek, korrupciós esetek feltárásában és megoldásában történő közreműködéssel is küzd a korrupció ellen. Az egyedi korrupciós ügyekre vonatkozó jelzések befogadásáról és intézéséről, azaz valamely ügy elvállalásáról szakmai megfontolások alapján döntünk. A Transparency International Magyarország Alapítvány a korrupció, vagy ennek kockázata szempontjából kiemelkedő jelentőségű, elsősorban a közhatalom gyakorlásával, az igazságszolgáltatással, a közpénzek felhasználásával és a közbeszerzésekkel összefüggő korrupciós ügyeket vállal, amennyiben rendelkezik az adott ügy elintézéshez szükséges erőforrásokkal. Minden hozzánk forduló polgárt, illetve bejelentőt, ésszerű időn belül, írásban (elsősorban elektronikus levél útján) és az indokok megjelölésével tájékoztatunk arról, hogy elvállaljuk-e az ügyét. Az alábbiakban röviden ismertetjük, hogy a polgárok, korrupció gyanúja esetén, milyen állami szervekhez fordulhatnak.
A korrupcióra vagy közpénzt károsító más cselekményre utaló adatokat a polgárok, de szakmai és civil szervezetek, illetve újságírók is sok esetben kizárólag közérdekű adatkérésekkel tudják tisztázni. A közérdekű adatok és a közérdekből nyilvános adatok megismerhetőségét az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) szabályozza. Az Infotv. értelmében
Közérdekű adat a közfeladatot ellátó szerv kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret.
Közérdekből nyilvános adat a közfeladatot ellátó szerv feladat- és hatáskörében eljáró személy neve, feladatköre, munkaköre, vezetői megbízása, a közfeladat ellátásával összefüggő egyéb személyes adata, valamint azok a személyes adatai, amelyek megismerhetőségét törvény előírja.
Közfeladatot ellátó szerv az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy.
A közfeladatot ellátó szerveknek lehetővé kell tenniük, hogy a kezelésükben lévő közérdekű adatokat és közérdekből nyilvános adatokat – az Infotv.-ben törvényben meghatározott kivételekkel – bárki megismerhesse.
Ettől eltérő törvényi rendelkezés hiányában közérdekből nyilvános adat a közműszolgáltató cégek kezelésében lévő, közműszolgáltató tevékenységükre vonatkozó, személyes adatnak nem minősülő adat is.
Szóban, írásban vagy elektronikus úton bárki igényt nyújthat be a közérdekű adatok és/vagy a közérdekből nyilvános adatok megismerése érdekében.
A közérdekű adatok és a közérdekből nyilvános adatok megismerése iránti igényben nem kell megjelölni az adatigénylés célját. A közfeladatot ellátó szervek nem várhatják el az adatigénylés céljának a felfedését és nem tagadhatják meg a közérdekű adatok, illetve a közérdekből nyilvános adatok kiadását azon az alapon, hogy az adatigénylő nem jelölte meg az adatigénylés célját.
A közfeladatot ellátó szerv köteles az erre irányuló igény kézhezvételétől számított legfeljebb 15 napon belül kiadni a közérdekű adatot, illetve a közérdekből nyilvános adatot. A közfeladatot ellátó szerv ezt a határidőt egy alkalommal, 15 nappal meghosszabbíthatja, erről, az adatigénylés beérkezését követő 15 napon belül, köteles tájékoztatni az adatigénylőt.
Amennyiben a közfeladatot ellátó szerv elutasítja a közérdekű adat, illetve a közérdekből nyilvános adat kiadására irányuló igényt, vagy ha az adatigénylés teljesítésére nyitva álló határidő eredménytelenül telt el, az adatigénylő bírósághoz fordulhat, vagy kezdeményezheti a Nemzeti Adatvédelmi és Információszabadság Hatóság eljárását.
A pert a közérdekű adat, illetve a közérdekből nyilvános adat kiadására irányuló igény elutasításának közlésétől, illetve az adatigénylés teljesítésére nyitva álló határidő eredménytelen elteltétől számított harminc napon belül kell megindítani a közfeladatot ellátó szerv ellen. Ha az adatigénylő az igény elutasítása, vagy nem teljesítése miatt a Nemzeti Adatvédelmi és Információszabadság Hatóság eljárását kezdeményezte, a Nemzeti Adatvédelmi és Információszabadság Hatóságtól kapott értesítés kézhezvételét követő harminc napon belül indíthatja meg a pert.
Az országos illetékességű közfeladatot ellátó szerv ellen a megyei törvényszéken, az egyéb közfeladatot ellátó szervek ellen pedig a járásbíróságon kell pert indítani. A bíróság köteles soron kívül eljárni.
A per során a közfeladatot ellátó szervnek kell bizonyítania a közérdekű adat, illetve a közérdekből nyilvános adat kiadása megtagadásának a jogszerűségét és a megtagadás indokait.
A korrupció elleni fellépést szabályozó egyik, a kormány szerint a gyakorlatban hatékonyan működő jogszabály a panaszokról és a közérdekű bejelentésekről szóló 2013. évi CLXV. törvény. E törvény értelmében
Bárki panaszt vagy közérdekű bejelentést tehet a panasszal vagy a közérdekű bejelentéssel összefüggő tárgykörben eljárásra jogosult szervhez.
A szóbeli közérdekű bejelentést az eljárásra jogosult szerv írásba foglalja, és a közérdekű bejelentő számára másodpéldányban átadja.
Ha a panaszt vagy a közérdekű bejelentést nem az eljárásra jogosult szervhez tették meg, a panaszt vagy a közérdekű bejelentést a beérkezésétől számított nyolc napon belül az eljárásra jogosult szervhez át kell tenni. Az áttételről a panaszost vagy a közérdekű bejelentőt az áttétellel egyidejűleg értesíteni kell.
Az eljárásra jogosult szerv a panaszt és a közérdekű bejelentést – ha törvény eltérően nem rendelkezik – a hozzá történt beérkezésétől számított harminc napon belül köteles elbírálni.
Az eljárásra jogosult szerv – az elintézés várható időpontjának és az eljárás meghosszabbodása
indokainak egyidejű közlésével – köteles tájékoztatni a panaszost vagy a közérdekű bejelentőt arról, ha az elbírálás előreláthatólag harminc napnál hosszabb ideig tart.
Az eljárásra jogosult szerv a panaszost vagy a közérdekű bejelentőt meghallgatja, ha azt a panasz vagy a közérdekű bejelentés tartalma szükségessé teszi.
Az eljárásra jogosult szerv a vizsgálat befejezésekor, az indokok megjelölésével, haladéktalanul értesíti a panaszost vagy a közérdekű bejelentőt a megtett intézkedésről vagy annak mellőzéséről.
A közérdekű bejelentést az alapvető jogok biztosa (ombudsman) által üzemeltetett, közérdekű bejelentések megtételére és nyilvántartására szolgáló, védett elektronikus rendszerében is meg lehet tenni.
A védett elektronikus rendszer anonimitást biztosít a közérdekű bejelentőnek, ugyanis a közérdekű bejelentő kérheti az ombudsmantól, hogy a személyes adatait kizárólag az ombudsman és hivatala számára legyen hozzáférhető.
Az ombudsman a védett elektronikus rendszerbe érkező közérdekű bejelentést köteles továbbítani az eljárásra jogosult szervnek. Az eljárásra jogosult szerv a hozzá az ombudsman által továbbított közérdekű bejelentést a fenti 1-7. pontokban írtaknak megfelelően köteles intézni.
Az ombudsman, kérelemre, megvizsgálja, hogy az eljárásra jogosult szerv megfelelően intézte-e a közérdekű bejelentést.
A közérdekű bejelentő akkor is kezdeményezheti az ombudsman vizsgálatát, ha az eljárásra jogosult szerv a közérdekű bejelentését megalapozatlannak nyilvánítja, vagy ha nem ért egyet az eljárásra jogosult szerv vizsgálatának az eredményével, illetve ha álláspontja szerint az eljárásra jogosult szerv a közérdekű bejelentést nem vizsgálta ki teljes körűen.
A panaszost vagy a közérdekű bejelentőt – amennyiben jóhiszemű – nem érheti hátrány a panasz vagy a közérdekű bejelentés megtétele miatt.
Büntetőeljárás kezdeményezése, feljelentés
Amennyiben a korrupció bűncselekmény gyanúját kelti, a büntetőeljárásról szóló 1998. évi XIX. törvény (Be.) szerint célszerű eljárni. A Be. határozza meg a különféle hatóságoknak a feljelentések fogadásával és kezelésével összefüggő alapvető kötelezettségeit. Ezek értelmében
Bűncselekmény miatt bárki tehet feljelentést.
A feljelentést rendszerint az ügyésznél vagy a nyomozó hatóságnál kell írásban vagy szóban megtenni.
A feljelentést más hatóság és a bíróság is elfogadhatja, de köteles azt a nyomozó hatóságnak megküldeni.
A feljelentést el kell fogadni, ha azonnali intézkedést kíván.
A szóban, illetve távbeszélőn vagy más technikai eszközzel tett feljelentést jegyzőkönyvbe kell foglalni.
A feljelentést nyomban nyilvántartásba kell venni.
Ha a feljelentést nem a hatáskörrel és illetékességgel rendelkező ügyésznél, illetve nyomozó hatóságnál tették, a feljelentést ez is köteles átvenni, illetőleg jegyzőkönyvbe foglalni, és az eljárásra jogosultnak megküldeni.
A nyomozó hatóság, illetve az ügyész a feljelentés megérkezésétől számított három napon belül köteles határozni a nyomozás elrendeléséről, feltéve, hogy a feljelentést nem utasítják el, vagy a feljelentés kiegészítésére nincs szükség.
Ha a nyomozó hatóság vagy az ügyész elutasítja a feljelentést, erről értesíti a feljelentőt. A nyomozó hatóság, illetve az ügyész a feljelentés-elutasító határozatot akkor küldi meg a feljelentőnek, ha a feljelentő egyben a feljelentett bűncselekmény sértettje is.
A feljelentő akkor tehet panaszt a feljelentés elutasítása ellen, amennyiben ő a feljelentett bűncselekmény sértettje is egyben.
Ha a feljelentés alapján a nyomozó hatóság vagy az ügyész nyomozást rendel el, és a feljelentést nem a sértett tette, de a sértett személye ismert, a nyomozás elrendeléséről értesíti a sértettet. Mivel a korrupció nem feltétlenül bűncselekményként jelenik meg, annak felszámolására a bűnüldöző szervezeteken kívül számos más állami hatóság is köteles. Így, messze nem a teljesség igényével, korrupció elleni feladatokat köteles ellátni a Közbeszerzési Hatóság, az Állami Számvevőszék, a Kormányzati Ellenőrzési Hivatal, az Alapvető jogok Biztosa, a Nemzeti Adóés Vámhivatal, továbbá számos más állami intézmény. Az erőforrásaink szűkössége miatt nem garantálhatjuk, hogy érdemi segítséget fogunk tudni nyújtani önnek. A fenti jogi lépéseket azonban a Transparency International Magyarország Alapítvány közreműködése nélkül is megteheti.
II. Adatkezelési nyilatkozat
Amennyiben egyedi korrupciós ügyre vonatkozó bejelentést kíván tenni a Transparency International Magyarország Alapítványhoz, kérjük, az itt található adatkezelési nyilatkozat elfogadásával egyezzen bele abba, hogy a Transparency International Magyarország Alapítvány kezelje az ön által a rendelkezésünkre bocsátott személyes adatokat, illetve különleges adatokat.
A jelen nyilatkozat elfogadásával önkéntesen és kifejezetten hozzájárulok ahhoz, hogy a Transparency International Magyarország Alapítvány az általa kért jogi segítségnyújtás, jogi tanácsadás és jogi képviselet biztosítása céljából kezelje, továbbítsa és feldolgozza azokat az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 3. § 2. pontja szerinti személyes adataimat és az Infotv. 3. § 3. pontja szerinti különleges adataimat, amelyeket a Transparency International Magyarország Alapítvány rendelkezésére bocsátok.
A jelen nyilatkozat elfogadásával tudomásul veszem, hogy a Transparency International Magyarország Alapítvány az általam rendelkezésre bocsátott személyes adataimat, illetve különleges adataimat a velem történő kapcsolattartás, valamint az általam kért jogi segítségnyújtás, jogi tanácsadás, és jogi képviselet biztosítása céljából kezeli, továbbítja és dolgozza fel.
Tudomásul veszem, hogy a Transparency International Magyarország Alapítvány mindazon dolgozói – különösen, de nem kizárólag az ügyvezető igazgató, a jogi vezető, a közpénzügyi programok vezetője és az irodavezető – személyesen közreműködnek a személyes adataim és a különleges adataim kezelésében, továbbításában és feldolgozásában, akik részt vesznek a velem történő kapcsolattartásban, valamint az általam kért jogi segítségnyújtásban, jogi tanácsadásban, és jogi képviselet biztosításában.
Tudomásul veszem, hogy a Transparency International Magyarország Alapítvány kizárólag abban az esetben továbbítja vagy hozza nyilvánosságra a személyes adataimat, illetve a különleges adataimat, amennyiben ahhoz előzetesen, írásban kifejezetten hozzájárulok. Ez vonatkozik e személyes adatok, illetve különleges adatok hatóságnak, ügyészségnek, bíróságnak vagy más költségvetési szervnek, illetve a sajtónak vagy harmadik személynek történő továbbítására is.
Tudomásul veszem, hogy a Transparency International Magyarország Alapítvány a jogi segítségnyújtásra, a jogi tanácsadásra, illetve a jogi képviselet biztosítására a Polgári Perrendtartásról szóló 1952. évi III. törvény 66.§-71. §-ai alapján adott meghatalmazás útján ügyvédet is igénybe vehet. Tudomásul veszem, hogy a Transparency International Magyarország Alapítvány, ügyvéd meghatalmazása érdekében, kizárólag az előzetes, írásba foglalt beleegyezésem birtokában adja át az ügyvédnek a személyes adataimat és a különleges adataimat.
Tudomásul veszem, hogy a Transparency International Magyarország Alapítvány, jogesetek és korrupciós esetek elemzése, a sajtó útján történő bemutatása, valamint statisztikai kimutatások készítése céljából, személyazonosításra alkalmatlan módon, felhasználja az általam rendelkezésre bocsátott személyes és különleges adataimat. Tudomásul veszem, hogy az erre irányuló kifejezett kérésem esetén a Transparency International Magyarország Alapítvány az általam előadott jogesetet, illetve korrupciós esetet álnév alkalmazásával ismerteti a sajtó útján.
Tudomásul veszem, hogy az Infotv. és az adatkezelésre vonatkozó más jogszabályi rendelkezések alapján tájékoztatást kérhetek a személyes adataim, valamint a különleges adataim kezeléséről, továbbá kérhetem azok helyesbítését, módosítását, illetve törlését. Tudomásul veszem, hogy a Transparency International Magyarország Alapítvány, kérelmemre, tájékoztatást ad az általa kezelt személyes és különleges adataimról, az adatkezelés céljáról, jogalapjáról, tartamáról, az adatfeldolgozó nevéről, címéről (székhelyéről) és az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg ezeket az adatokat. A Transparency International Magyarország Alapítvány köteles az erre irányuló kérelmem kézhezvételétől számított legrövidebb időn, legfeljebb azonban 30 napon belül írásban, közérthető formában megadja a kért tájékoztatást. Tudomásul veszem, hogy a személyes adataimnak, illetve a különleges adataimnak a kezelésével, feldolgozásával és továbbításával összefüggő panaszt nyújthatok be a Nemzeti Adatvédelmi és Információszabadság hatósághoz, illetve e panaszommal a bírósághoz fordulhatok.
Tudomásul veszem, hogy felelősséggel tartozom az általam a Transparency International Magyarország Alapítvány rendelkezésére bocsátott, harmadik személyre vonatkozó személyes adat, illetve különleges adat pontosságáért és az általam történt megszerzésének a jogszerűségéért.
Adatvédelmi nyilatkozatot elfogadom *	IgenNem
Bejelentő adatai
Felhasználó név Telefonszám E-mail cím Postai levelezési cím III. Bejelentőlap
01. Mikor történt a bejelentett cselekmény?
Dátum A bejelentett cselekmény már befejeződött? IgenNem
Mikor kezdődött a cselekmény? A bejelentett cselekmény még folyamatban van? IgenNem
02. Hol, melyik településen történt a bejelentett cselekmény?
Település neve Több település esetén nevezze meg valamennyi települést 03. A bejelentés milyen intézményre, illetve szervezetre vonatkozik?
Szervezet típusa Minisztérium
Közműszolgáltató vállalat
Állami tulajdonú cég
Önkormányzati tulajdonú cég
Szervezet megnevezése 04. Milyen módon került kapcsolatba ezzel az intézménnyel/szervezettel?
Kapcsolat típusa Az intézmény/szervezet ügyfele voltam
Az intézmény/szervezet ügyfele vagyok
Az intézmény/szervezet dolgozója voltam
Az intézmény/szervezet dolgozója vagyok
Az intézmény/szervezet beszállítója voltam
Az intézmény/szervezet beszállítója vagyok
Az intézmény/szervezet tulajdonosa voltam
Az intézmény/szervezet tulajdonosa vagyok
Kapcsolat megnevezése 05. Bűncselekmény
Az ügyben bűncselekmény történt? IgenNem
Bűncselekmény megnevezése Rendelkezésre állnak a bűncselekményre vonatkozó bizonyítékok? IgenNem
A rendelkezésre álló bizonyítékokat el tudja juttatni a Transparency International Magyarországnak? IgenNem
A küldés módja Mellékletként csatolom
Postai úton megküldöm
Egyéb Ismert a bűncselekmény elkövetője? IgenNem
Neve vagy egyéb azonosító adata (tisztsége, beosztása, stb.) Van a bűncselekménynek sértettje? IgenNem
Neve vagy egyéb azonosító adata (tisztsége, beosztása, stb.) Ön a bűncselekmény sértettje? IgenNem
06. Visszaélés közhatalommal
Az ügyben valaki visszaélt a rábízott közhatalommal? IgenNem
A visszaélő Miniszter
Másvalaki...
Neve vagy egyéb azonosító adata 07. Visszaélés gazdasági befolyással
Az ügyben valaki visszaélt a gazdasági befolyásával? IgenNem
Állami tulajdonú cég dolgozója
Önkormányzati tulajdonú cég dolgozója
Közműszolgáltató cég dolgozója
Magáncég dolgozója
Neve vagy egyéb azonosító adata 08. Bejelentés részletei
Írja le, hogy mi történt!* (legfeljebb 500 szó) 09. Meghatározott személy
Meghatározott személy összefüggésbe hozható elkövetőként az üggyel? IgenNem
Neve vagy egyéb azonosító adata (tisztsége, beosztása, stb.) 10. Közpénzt érintő veszteség
Az ügy következtében közpénzt érintő veszteség keletkezett vagy ettől tartani kell? IgenNem
Mekkora összegű közpénzről van szó? 11. Egyéb sérelem, károsodás
Az ügy következtében egyéb sérelem, károsodás bekövetkezett vagy ettől tartani kell? IgenNem
A sérelem jellege Tulajdonjogi sérelem
Vállalkozás jogának elvesztése
Munkahely, állás elvesztése
Beszállítói vagy más megbízás elvesztése
Környezeti, természeti kárveszély
Arra alkalmatlan, nem rátermett személy alkalmazása
Egyéb sérelem megnevezése 12. Korábbi eljárások
Volt-e korábban folyamatban eljárás az ügyben? IgenNem
Ön kezdeményezte az eljárást? IgenNem
Milyen eljárás volt folyamatban? Büntetőeljárás (feljelentés, nyomozás)
Közérdekű adat kiadása iránt a Nemzeti Adatvédelmi és Információszabadság Hatóság eljárása
Közérdekű adat kiadása iránti per, bíróság előtt
Panasz, közérdekű bejelentés más állami, önkormányzati szervhez
Egyéb eljárás megnevezése Nevezze meg azt a hatóságot, amelyik előtt az eljárás zajlott! Mely azonosító számon vagy ügyszámon folyt az eljárás? Mi lett az eredménye az eljárásnak? A feljelentést elutasították
A nyomozást megszüntették
A büntetőeljárást megszüntették
A nyomozás még folyamatban van
Vádemelés történt
A vádemelést elhalasztották
A vád alapján első fokú felmentő ítélet született
A vád alapján első fokú ítélet született, ami a vádlottat bűnösnek találta
A vád alapján másodfokú felmentő ítélet születetett
A vád alapján másodfokú ítélet születetett, ami a vádlottat bűnösnek találta
Az adatkezelő megtagadta a közérdekű adatok kiadását, vagy nem válaszolt az adatkérésre
A Nemzeti Adatvédelmi és Információszabadság Hatóság elutasította a közérdekű adat kiadásával kapcsolatos beadványt
A Nemzeti Adatvédelmi és Információszabadság Hatóság helyt adott a közérdekű adat kiadásával kapcsolatos beadványnak
A Nemzeti Adatvédelmi és Információszabadság Hatóság közérdekű adat kiadásával kapcsolatos eljárása még folyamatban van
A közérdekű adat kiadása iránt per van folyamatban a bíróságon
A bíróság első fokon elutasította a közérdekű adatok kiadására irányuló keresetet
A bíróság első fokon elrendelte a közérdekű adatok kiadását
A bíróság másodfokon elutasította a közérdekű adatok kiadására irányuló keresetet
A bíróság másodfokon elrendelte a közérdekű adatok kiadását
A más állami, önkormányzati szervhez tett panasz, közérdekű bejelentés kivizsgálása még folyamatban van
A más állami, önkormányzati szerv elutasította a panaszt, közérdekű bejelentést
A más állami, önkormányzati szerv helyt adott a panasznak, közérdekű bejelentésnek
Egyéb eredmény megnevezése (legfeljebb 50 szó) Mikor született az ügyben érdemi döntés? Fellebbezési, panasztételi vagy perindítási határidő rendelkezésre áll még? IgenNem
Mikor jár le a határidő? Milyen hosszú határidő áll rendelkezésre? 13. Jelenlegi eljárások
Van-e folyamatban jogi vagy más hatósági eljárás az ügyben? IgenNem
Ön kezdeményezte az eljárását? IgenNem
Milyen eljárás van folyamatban? Büntetőeljárás (feljelentés, nyomozás)
2. közérdekű adatigénylés
Egyéb folyamatban lévő eljárás megnevezése (legfeljebb 50 szó) Nevezze meg azt a hatóságot, amelyik előtt az eljárás zajlik! Mely azonosító számon vagy ügyszámon folyik az eljárás? Mi az eljárás várható eredménye? (legfeljebb 50 szó) Mikor született az ügyben érdemi döntés? Fellebbezési, panasztételi vagy perindítási határidő rendelkezésre áll még? IgenNem
Mikor jár le a határidő? Mekkora határidő áll rendelkezésre? 14. Képviselet
Ön rendelkezik ügyvédi képviselettel? IgenNem
Ügyvéd neve Ügyvéd elérhetősége 15. Dokumentumok
Rendelkezésre állnak olyan dokumentumok (irat, fénykép, hangfelvétel, stb.), amelyek alátámasztják az ön által előadottakat? IgenNem
15. Határidők, esedékesség
Kérjük, jelezze, ha az ügyben valamely határidőre (például: elévülés, panasztétel, kifogás benyújtása, perindítás, kereset benyújtása, tárgyalási határnap, fellebbezés, stb.) figyelemmel sürgős intézkedést kell tenni! Kapcsolódó hírekCímkékEgyetemistáknak: TI Akadémia
EU-s források védelme
EU Közpénzfigyelő
Információszabadság perek
Választások; politikafinanszírozás
Vállalati jelentéstétel átláthatósága
Átláccó Fesztivál
Egyéb oldalaink	Transparency International Global
Legutóbbi hírekA TI összefoglalója az M4 metróberuházásról szóló OLAF-jelentésrőlTovább► ►Nyertes per az Államadósság Kezelő Központtal szembenTovább► ►Pályázat: Oknyomozó újságírói mentorprogram fiatalok számáraTovább► ►
név Elérhetőség | Adatvédelem | Copyright 2016 Transparency International Magyarország | Created by colorandcode
Név Hiányzó név

References: bíróság 
 bíróság 
 § 2
 § 3
 bíróság 
 bíróság 
 bíróság 
 bíróság 
 bíróság